ELS FESTEJOS VICENTINS 2015 ARRIBEN A L'ELIANA
Sin fecha

L’associació Sant Vicent Ferrer de l’Eliana celebrarà un complet programa d’actes, tant religiosos com lúdics, en honor al sant.

El rector de la Mare de Déu del Carme, Senyor Bartolomé Ferrando Bargues, ha sol·licitat, en nom propi i en el de l’Associació de Sant Vicent Ferrer de l’Eliana, poder exhibir i venerar en l’església parroquial durant les pròximes festes de sant Vicent Ferrer, l’arqueta amb la relíquia del sant que custodia el Col·legi Imperial de Xiquets Orfes. La seua sol·licitud, cursada a petició de la Junta Local Vicentina, va ser acceptada immediatament pel reverend Senyor José Ignacio López Guasp, clavari-director del Col·legi Imperial de Xiquets Orfes Sant Vicent Ferrer, situat en la veïna població de San Antonio de Benagéber.

La Senyora Maria Sancho Pons, que ha sigut durant més de 14 anys la presidenta de l’Associació d’Ames de Casa TYRIUS de l’Eliana, serà la Clavariessa Major per a les Festes Vicentines 2015.

PROGRAMA D’ACTES I FESTEJOS VICENTINS 2015

\-FESTEJOS RELIGIOSOS-

DISSABTE 11 d’abril

A les 18.30 hores: Volteig de campanes i disparada de traques, a la porta de la parròquia de la Mare de Déu del Carme, recepció de la INSIGNE RELÍQUIA de SANT VICENT FERRER (Os radi del braç dret dins d’un reliquiari de plata, obra dels germans Piró). A petició de l”ASSOCIACIO DE SANT VICENT FERRER DE L’ELIANA”, la insigne relíquia del sant visita l’església parroquial el dissabte 11 i el diumenge 12, per a retre-li culte, adoració i ser venerada, durant les misses, pels veïns de l’Eliana.

A les 20 hores: 'MISSA amb CANTS I CONCERT' a càrrec del GRUP 'ÁUREA ALBA' (Silvia Ferri, mezzosoprano i Margarita Huch, soprano, acompanyades al piano per Mara Álvarez).

DIUMENGE 12 d’abril

A les 12.30 hores: En finalitzar la missa, “XARRADA” sobre la figura de SANT VICENT FERRER, a càrrec del periodista i historiador: BALTASAR BUENO TÀRREGA, gran erudit i devot del sant. Comiat de la INSIGNE RELÍQUIA de SANT VICENT FERRER.

DILLUNS 13 d’abril (FESTIVITAT DE SANT VICENT FERRER)

A les 12 hores: Volteig de campanes i “OFRENA FLORAL” al sant. “MISSA MAJOR”, a càrrec del rector i consiliari: Senyor BARTOLOMÉ FERRANDO BARGUES, qui s’encarregarà d’exaltar les glòries del sant.

A les 19 hores: En la ciutat de València, “PROCESSÓ GENERAL”. Eixirà des de la porta dels ferros de la catedral i discorrerà per tot el centre antic, per a entrar de nou en la catedral per la porta romànica, on es resarà una oració al sant i es rebrà la benedicció del senyor arquebisbe. Poden participar en la processó tots els abonats.

\-FESTEJOS LÚDICS-

DISSABTE 18 d’abril

En el carrer Puríssima, “JOCS INFANTILS”. Es col·locaran inflables gegants perquè juguen els xiquets xicotets. L’horari per a jugar serà d’11 a 14 i de 16 a 18 hores.

A les 18 hores: “BERENAR-XOCOLATADA”, per a tots els xiquets i majors de l’Eliana.

DIUMENGE 19 d’abril

A les 11,15 hores: En l’ALTAR que s’alçarà en la plaça del País Valencià, CANTADA D’ALBAES a la clavariessa i a l’Altar de l’Eliana, a càrrec de l’ASSOCIACIO D’ESTUDIS DEL CANT VALENCIÀ.

A les 12.45 hores: A les portes de la nostra parròquia, concentració dels xiquets-actors i comitiva, volteig de campanes, disparada de traques i PASSACARRERS pel centre de l’Eliana, acompanyats per un “dolçainer i un tabaleter”.

A les 13 hores: En l’ALTAR, que s’alçarà en la plaça del País Valencià, representació del “MIRACLE” a càrrec dels xiquets-actors de l’ALTAR DEL TOSSAL de València. El seu quadre artístic, l’any passat va aconseguir, per sisena vegada consecutiva, el Primer Premi del “Concurs de Miracles” que organitza la JUNTA CENTRAL VICENTINA, amb la col·laboració de LO RAT PENAT. El títol del “Miracle” que es representarà és: “ELS TRES SERMONS DE GRANADA”. La seua autora és Empar Cabrera Sanfélix i té com a director a Juan Francisco Barberá Puente.